Савецкая ўлада схапіла некаторых беларускіх дзеячоў пасля пашырэння межаў СССР заходнімі землямі, якія да верасня 1939 года ўваходзілі ў склад Польшчы. У Вільні арыштавалі прэм"ера Антона Луцкевіча - праўдападобна, ён загінуў у 1942 годзе на этапе. Прэм"ер Раман Скірмунт быў забіты ўжо ў кастрычніку 1939 года ўва ўласным маёнтку. Паводле даследаванняў Алеся Смаленчука, гэта адбылося ў часе рабаўнічага нападу. Кастусь Езавітаў, міністр вайсковых справаў БНР, быў арыштаваны НКУС у 1944 годзе на тэрыторыі Чэхаславакіі і скончыў жыццё ў менскай турме. Вайну не перажыў і генарал Станіслаў Булак-Балаховіч, але версіі пра ягоную смерць розняцца.